Labradorit

Labradorit alebo labrador je triklinický minerál plagioklasového radu (teda sodno vápenatý živec) tvoriaci tuhý roztok medzi albitom a anortitom. V tomto rade sa nachádza bližšie k anortitu, je typický hrou farieb na povrchu. Možno ho často nájsť v gabrách a bazaltoch. Pomerne často vytvára monominerálne horniny tzv. anortozity. Názov minerálu je odvodený od Labradoru, oblasti na atlantickom pobreží Kanady, kde sa nachádzajú ložiská hrubozrnného masívneho labradoritu s charakteristickou hrou farieb. Tvorí bázickú vyvretú horninu anortozit.

Tvrdosť 6, hustota približne 2,70 Mg/m³. Obvykle šedomodrý, kusový.Kolektív: Technický naučný slovník III. díl J-L. Praha: SNTL – Nakladatelství technické literatury, 1982. 400 strán. Vydanie druhé, revidované a doplnené. Bez ISBN. Strana 306.

 Referencie 

 Iné projekty 

Kategória:Živce
Kategória:Minerálne odrody
Kategória:Neuznané minerály